ฝนตกหนักในพื้นที่จังหวัดสุราษฎร์ธานี เกิดน้ำท่วมใน 6 อำเภอ  เสียชีวิต 2 ราย
นายวิชวุทย์ จินโต ผู้ว่าจังหวัดสุราษฎร์ธานี  เปิดเผยว่า จากอิทธิพลของมรสุมตะวันออกเฉียงเหนือที่พัดปกคลุมอ่าวไทยและภาคใต้กำลังแรง ส่งผลให้จังหวัดสุราษฎร์ธานี ต้องประสบกับสถานการณ์อุทกภัยในพื้นที่ ตั้งแต่วันที่ 23 - 28 พฤศจิกายน 2564 โดยสรุปมีพื้นที่ประสบภัย  จำนวน 8 อำเภอ 27 ตำบล 98 หมู่บ้าน 3,675 ครัวเรือน 12,996 คน โดยสถานการณ์คลี่คลายเข้าสู่ภาวะปกติ จำนวน 2 อำเภอคือ อำเภอเกาะพะงัน และอำเภอดอนสัก ยังมีพื้นที่ประสบอุทกภัย น้ำท่วมขัง จำนวน 6 อำเภอคือ อำเภอพระแสง  เวียงสระ เคียนซา ท่าชนะ ไชยา และอำเภอท่าฉาง รวม 19 ตำบล 64 หมู่บ้าน ราษฎรได้รับผลกระทบ จำนวน 1,695 ครัวเรือน  5,252 คน มีผู้เสียชีวิต 2 ราย ในพื้นที่ อ.ไชยา 1 ราย และ อ.ท่าฉาง 1 รายสำหรับความเสียที่เกิดขึ้น แยกเป็นรายอำเภอคือ อำเภอพระแสง จำนวน 1 ตำบล  3 หมู่บ้าน ราษฎรได้รับผลกระทบ 56 ครัวเรือน 210 คน ที่ตำบลอิปัน หมู่ที่ 5,7,8 อำเภอเวียงสระ จำนวน 3 ตำบล 6 หมู่บ้าน ราษฎรได้รับผลกระทบ 25 ครัวเรือน 96 คน , ตำบลทุ่งหลวง    หมู่ที่ 13    ตำบลคลองฉนวน หมู่ที่ 12 ตำบลบ้านส้อง ที่ หมู่ที่ 1,8,15,18อำเภอเคียนซา จำนวน 2 ตำบล 3 หมู่บ้าน ราษฎรได้รับผลกระทบ 13 ครัวเรือน 55 คน ที่ตำบลพ่วงพรมคร    หมู่ที่ 4,5    และตำบลเคียนซา    หมู่ที่ 1อำเภอท่าชนะ จำนวน 5 ตำบล 12 หมู่บ้าน ราษฎรได้รับผลกระทบ 350 ครัวเรือน 1,200 คน ที่ตำบลคลองพา หมู่ที่ 1,12 ตำบลท่าชนะ หมู่ที่ 4,7 ตำบลสมอทอง หมู่ที่ 1    ตำบลประสงค์หมู่ที่ 1,2 ตำบลวัง หมู่ที่ 2,3,5,7,8อำเภอไชยา จำนวน 6 ตำบล 34 หมู่บ้าน ราษฎรได้รับผลกระทบ 1,200 ครัวเรือน 3,500 คน ที่ตำบลตลาดไชยา    หมู่ที่ 1-5 ตำบลเวียง หมู่ที่ 1-5 ตำบลป่าเว หมู่ที่ 1-6    - ตำบลโมถ่าย    หมู่ที่ 1-6    ตำบลเลม็ด หมู่ที่ 1-7    ตำบลทุ่ง หมู่ที่ 2-5,7อำเภอท่าฉาง จำนวน 2 ตำบล 6 หมู่บ้านราษฎรได้รับผลกระทบ 51 ครัวเรือน 191 คน ที่ตำบลปากฉลุย    หมู่ที่ 13 ตำบลเสวียด หมู่ที่ 1,2,3,6,9สำหรับความเสียหายด้านชีวิต มีผู้เสียชีวิต จำนวน 2 ราย ได้แก่ นายสุเมธ ชูชอบ อายุ 38 ปี บ้านเลขที่ 149/13 ม.7 ตำบลปากหมาก อำเภอไชยา ออกไปหาปลาเกิดฝนตกหนัก น้ำป่าไหลหลาก ถูกกระแสน้ำพัดพาจมน้ำสูญหาย บริเวณบ้านโตนเรือบิน ม.7 ตำบลปากหมาก อำเภอไชยา พบศพวันที่ 26 พ.ย.64 และนายสิทธิศักดิ์ พัฒน์ชนะ อายุ 49 ปี บ้านเลขที่ 13 ม.3 ตำบลปากฉลุย อำเภอท่าฉาง จมน้ำเสียชีวิตในสวนยางพารา ม.3 ตำบลปากฉลุย อำเภอท่าฉาง จังหวัดสุราษฎร์ธานี วันที่ 26 พ.ย.64 แนวโน้มสถานการณ์ในพื้นที่มีฝนตกเล็กน้อย ระดับน้ำลดลง ทุกหน่วยงานเร่งระบายน้ำออกสู่ทะเลโดยเร็ว เพื่อเตรียมรับน้ำช่วงวันที่ 28 - 30 พ.ย.64 โดยกองอำนวยการป้องกันและบรรเทาสาธารณภัยจังหวัดสุราษฎร์ธานี  ได้เน้นย้ำให้อำเภอหน่วยงานที่เกี่ยวข้อง แจ้งเตือนให้ราษฎรให้ครอบคลุมพื้นที่เสี่ยง ให้ทั่วถึงทุกครัวเรือน เร่งสำรวจความเสียหายเพื่อให้ความช่วยเหลือผู้ประสบภัยทุกด้าน และให้เตรียมความพร้อม เครื่องมืออุปกรณ์ เครื่องจักรกลยุทโธปกรณ์ กำลังพล พร้อมให้ความช่วยเหลือ ตลอด 24 ชั่วโมง